stanford-oval/wikipedia huggingface dataset:
קייט ג'קסון
קורות חיים > חיים אישיים

ב-1978 התחתנה ג'קסון עם השחקן והמפיק אנדרו סטיבנס, בנה של השחקנית סטלה סטיבנס (אנ'). בני הזוג התגרשו ב-1982. באותה שנה התחתנה עם דייוויד גרינוולד, ממנו התגרשה אחרי שנתיים. ב-1991 התחתנה עם טום הארט שגם ממנו התגרשה אחרי שנתיים. ב-1995 אימצה ג'קסון בן, צ'ארלס טיילור ג'קסון.
במאי 2010 הגישה ג'קסון תביעה משפטית נגד היועץ הפיננסי שלה, ריצ'רד ב. פרנסיס, וטענה שמעשיו עלו לה יותר מ-3 מיליון דולר וגרמו לחורבן כלכלי. בדצמבר 2010 הגיעו שני הצדדים לפשרה.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1971 |  | Night of Dark Shadows | טרייסי קולינס |  |
| 1972 | לימבו | Limbo | סנדי לאוטון |  |
| 1977 |  | Thunder and Lightning | ננסי סו האניקאט |  |
| 1981 |  | Dirty Tricks | פולי בישופ |  |
| 1982 | אהבה שונה | Making Love | קלייר |  |
| 1989 | מאהב לפי שעה | Loverboy | דיאן בודק |  |
| 1999 | טעות בשיפוט | Error in Judgment | שלי |  |
| 2004 |  | Larceny | אמא |  |
| 2004 |  | No Regrets | סוזן קנרלי |  |
הערות שוליים

↑  "Film Reference bio". Filmreference.com. נבדק ב-2010-11-07.
↑  "Full cast and crew for The Jimmy Stewart Show (1971) at IMDb
↑  Armstrong, Lois (6 בדצמבר 1976). "Heavens Above! Charlie's Sexy Angels Are Old-Fashioned Girls Who Really Get Along". Cover story. People Magazine. נבדק ב-18 במאי 2009. {{cite news}}:  (עזרה)
↑  "Limbo". Review. TV Guide. נבדק ב-18 במאי 2009. {{cite web}}:  (עזרה)
↑  "Charlie's 'Alley Cats'?" Newsweek, June 28, 1999.
↑  Spelling, Aaron; Graham, Jefferson (1996). A Prime-Time Life: An Autobiography. New York: St. Martin's Press. p. 112. ISBN 0-312-14268-4.
↑  Feinstein, Howard (21 באוגוסט 1994). "Getting Beyond the Gay Ghetto With Gay Films". The New York Times. נבדק ב-7 בנובמבר 2011. {{cite news}}:  (עזרה)
1 2  Schindehette, Susan (11 במאי 1992). "Angel Ever After – Cancer, Coping and Overcoming Illness, Kate Jackson". People.com. נבדק ב-7 בנובמבר 2010. {{cite web}}:  (עזרה)
↑  Gerard, Jeremy (26 בדצמבר 1988). "TV Notes". The New York Times. נבדק ב-7 בנובמבר 2011. {{cite news}}:  (עזרה)
↑  "Appearance on Larry King Live". Transcripts.cnn.com. 2006-02-03. נבדק ב-2010-11-07.
↑  "American Heart Association". Apbspeakers.com. נבדק ב-2010-11-07.
↑  "Hair From Heaven". Bravo (US TV channel). 2008. נבדק ב-7 בנובמבר 2011. {{cite news}}:  (עזרה)
↑  "Archived copy". אורכב מ-המקור ב-11 באוגוסט 2010. נבדק ב-31 באוגוסט 2010. {{cite web}}:  (עזרה);  (עזרה)
↑  Pre-Order Page "The Smart One" Amazon.com Website
↑  "It's back to bi-coastal marriage for Kate Jackson and husband". Lakeland Ledger. 7 במרץ 1984. p. 2. נבדק ב-2012-07-30. {{cite news}}:  (עזרה)
↑  "Angelic Heaven profile of Kate Jackson". Charliesangels.com. נבדק ב-2010-11-07.
↑  "Charlie's Angels Star Broke - Financial Ruin for Kate Jackson?". National Ledger. 11 במאי 2010. אורכב מ-המקור ב-2010-05-14. נבדק ב-12 במאי 2010. {{cite web}}:  (עזרה)
↑  "'Charlie's Angels' Star Settles 'Financial Ruin' Lawsuit". Fox News. 20 בדצמבר 2010. {{cite news}}:  (עזרה)
| --- | --- |
בקרת זהויות :  PLWABN: 9810694351205606  BNE: XX1595014  BnF: cb13937037s (data)  GND: 1289095760  ISNI: 0000 0000 7839 6245  LCCN: n78026664  NTA: 146431170  SUDOC: 132323990  VIAF: 75105673   WorldCat (עם VIAF): 75105673 
"המלאכיות של צ'ארלי"
קרחון ויצ'ה

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  77°41′00″S 85°50′00″W﻿ / ﻿77.6833°S 85.8333°W﻿ / -77.6833; -85.8333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ויצ'ה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ויצ'ה
 
קרחון ויצ'ה (באנגלית: Vicha Glacier; בבולגרית: ледник Вича, "לדניק ויצ'ה") הוא קרחון הממוקם ברמת גרומשין, בצד המזרחי של צפון רכס סנטינל בהרי אלזוורת' שבאנטארקטיקה.
הקרחון ממוקם צפונית מזרחית לקרחון ניוקאמר ודרומית מערבית לקרחון יאמן.
הקרחון, שאורכו 27 קילומטרים ורוחבו 6 קילומטרים, זורם לכיוון דרום מערב, ממזרח למורדות הר אלמר והר אוג'ראנגאס, ופונה לדרום מזרח בסמוך להר וושבורן, זורם ממזרח להר קורנוול ולהר וורן, ומדרום מערב לפסגת בראנשטה. מדרום למצוק פורוס יחד עם קרחון ניוקאמר, קרחון ויצ'ה זורם לתוך זרם הקרח ראטפורד.
היסטוריה > גילוי הקרחון

הקרחון מופה לראשונה בשנת 1961 על ידי הסקר הגאולוגי של ארצות הברית.
היסטוריה > מקור השם

הקרחון נקרא על שם מצודת ויצ'ה, מצודה ימי-ביניימית בצפון-מזרח בולגריה.
לקריאה נוספת

הגאזט האנטארקטי של בולגריה (בבולגרית)
קרחון יורון

| --- | --- |

 מידע כללי
 מיקום:  אזור הברית האנטארקטית 
 קואורדינטות:  62°37′50″S 60°06′50″W﻿ / ﻿62.63055556°S 60.11388889°W﻿ / -62.63055556; -60.11388889
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון יורון(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון יורון(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון יורון(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון יורון
 
קרחון יורון, מבט ממחנה אקדמיה. ברקע מפרץ מון, האי האלף מון והאי גריניץ'.
קרחון יורון העליון. מבט מפסגת אונגל. ברקע התמונה גבעת קוזמן ורכס בוולז.
קרחון יורון (באנגלית: Huron Glacier) הוא קרחון רחב באי ליווינגסטון באיי שטלנד הדרומיים שבאנטארקטיקה.
אורכו של הקרחון 8.9 קילומטרים; רוחבו של הקרחון 4.1 קילומטרים.
קרחון יורון ממוקם מזרחית לקרחון פרוניקה;
קרחון יורון ממוקם דרומית-מזרחית לקרחון קאליאקרה;
קרחון יורון ממוקם דרומית לקרחון סטרומה;
קרחון יורון ממוקם מערבית - צפון-מערבית לקרחון איסקר;
קרחון יורון ממוקם צפונית-מזרחית לקרחון האנטרס.
רכס בוולז שמצפון לקרחון יורון, גובל בקרחון יורון ותוחם אותו;
בקע וורנר שממערב לקרחון יורון, גובל בקרחון יורון ותוחם אותו;
הרי טנגרה שמדרום לקרחון יורון, גובלים בקרחון יורון ותוחמים אותו.
כמה קרחונים יובליים, המנקזים את המורדות הצפוניים של הרי טנגרה, שבין הר פריזלנד ופסגת הלמט, נשפכים אל קרחון יורון.
קרחון יורון זורם לכיוון מזרח - צפון-מזרח ונשפך אל מפרץ מון, צפונית לנקודת יאנה.
מחנה אקדמיה ממוקם על חלקו העליון של קרחון יורון, לרגלי פסגת זוגרף.
היסטוריה

הקרחון מופה לראשונה על ידי סוקרים בריטיים בשנת 1968; מיפוי מנוסף נעשה על ידי סוקרים בולגריים במסגרת סקר Tangra 2004/05 ומיפוי נוסף בשנת 2005 ובשנת 2009.
שמו של הקרחון ניתן לו בשנת 1958, על ידי הוועדה המייעצת לשמות אנטארקטיים של בריטניה.
הקרחון נקרא על שם הספינה האמריקאית יורון (Huron), שהפליגה מניו הייבן שבמדינת קונטיקט, בארצות הברית, לאיי שטלנד הדרומיים, בפיקודו של רב החובל ג'ון דייוויס (John Davis) בעונות הקיץ האנטארקטי שבין השנים 1820 -1821 ושנים 1821–1822.
קרלסברג

| --- | --- |

 סוג:  בירה
 מפיץ:  החברה המרכזית לייצור משקאות קלים
 מוצא:  דנמרק
 מועד הכנה ראשוני:  1847
 משקאות קשורים:  טובורג
קרלסברג (בדנית: Carlsberg) הוא מותג של בירה שמקורה בדנמרק. המבשלה הראשית של קרלסברג נמצאת בקופנהגן, ומבשלות נוספות פזורות ברחבי העולם. מרבית הבירה המיוצרת על ידי קרלסברג היא בירת לאגר בהירה, מטיפוס פילזנר.
חברת קרלסברג נוסדה בקופנהגן על ידי יאקוב כריסטיאן יאקובסן בשנת 1847. ב-1875 הוקמה בסמוך למבשלה זו מעבדת מחקר, ובה בודד ב-1883 השמר שמשמש עד היום לייצור בירת לאגר. שמו של השמר הוא Saccharomyces carlsbergensis, על שם החברה.
חברת קרלסברג רכשה ב-1970 את חברת טובורג. בישראל שתי הבירות מיוצרות ב"מבשלות בירה ישראל" שבאזור התעשייה הדרומי באשקלון, על פי הסכם עם החברה הדנית.
קרחון וייטהול

| --- | --- |

מפת כף האלט. קרחון וייטהול נמצא   ברביע הרביעי מימין, בשורה התחתונה של רביעי המפה
 מידע כללי
 על שם:  וייטהול 
 מיקום:  אזור הברית האנטארקטית 
 קואורדינטות:  72°43′00″S 169°25′01″E﻿ / ﻿72.7167°S 169.417°E﻿ / -72.7167; 169.417
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון וייטהול(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון וייטהול
 
קרחון וייטהול (באנגלית: Whitehall Glacier) הוא קרחון גדול בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.
הקרחון זורם לכיוון צפון, ומסתיים במפרצון טאקר, בין חצי האי דניאל, לבין החלק הדרומי של הרי ויקטורי.
הקרחון מתנגש בקרחון טאקר בקצהו, אך אינו נשפך אליו (ואינו תורם לו קרח).
היסטוריה > גילוי הקרחון

הקרחון התגלה על ידי משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר (הקיץ האנטארקטי) 1957–1958.
היסטוריה > מקור השם

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד.
השם הוא מחד תיאורי - צבעו של הקרחון לבן.
ומאידך השם מתייחס לקרבתו של הקרחון להרי האדמירליות. משרד האדמירליות ממוקם ברחוב וייטהול ברובע וסטמינסטר שבלונדון, בירת הממלכה המאוחדת.
לקריאה נוספת

• WARREN HAMILTON, , GEOLOGICAL SURVEY PROFESSIONAL PAPER 456-C
• Isaac Moening-Swanson, , Pacific Lutheran University
קייל סינגלר

| --- | --- |

סינגלר במדי דטרויט פיסטונס, 2014
 לידה:  4 במאי 1988 (בן 36) מדפורד, אורגון, ארצות הברית
 עמדה:  סמול פורוורד
 גובה:  2.03 מטרים
 מספר:  5, 15, 25
 מכללה:  אוניברסיטת דיוק
 דראפט:  בחירה מספר 33, 2011 דטרויט פיסטונס
 קבוצות כשחקן
 2011 2011–2012 2012–2015 2015–2018 2018–2019 2019:  אליקנטה ריאל מדריד דטרויט פיסטונס אוקלהומה סיטי ת'אנדר אוברדוירו טנריפה
 הישגים כשחקן
 חמישיית הרוקיז השנייה של העונה ב-NBA‏ (2013) זכייה בגביע הספרדי (2012) זכייה בטורניר אליפות המכללות (2010)
קייל אדוארד סינגלר (באנגלית: Kyle Edward Singler; נולד ב-4 במאי 1988) הוא כדורסלן עבר אמריקאי, אשר שיחק באופן פעיל בין השנים 2011–2019. בשנת 2011 זכה בטורניר אליפות המכללות בכדורסל, כאחד מכוכבי קבוצת אוניברסיטת דיוק.
קריירת תיכונים ומכללות

סינגלר נולד וגדל בעיר מדפורד שבאורגון. בשנת 2007 הוביל את קבוצת הכדורסל של "תיכון דרום מדפורד" לזכייה באליפות ליגת התיכונים של אורגון, עם ממוצעים של 29.3 נקודות ו-10.6 ריבאונדים למשחק. במשחק הגמר גברה קבוצתו על קבוצת "תיכון לייק אוסוויגו", בה שיחק קווין לאב. בסיום אותה עונה נבחר להשתתף במשחק מקדונלד'ס אול-אמריקן.
בין השנים 2007–2011 למד באוניברסיטת דיוק, ובארבע עונותיו בקבוצת הכדורסל של האוניברסיטה רשם ממוצעים של 16.2 נקודות, 6.9 ריבאונדים ו-2.0 אסיסטים למשחק, תחת המאמן מייק ששבסקי. בעונת 2009/2010 הוליך את הקבוצה, לצדם של ג'ון שייר ונולאן סמית', לזכייתה הרביעית בטורניר אליפות המכללות; במשחק חצי הגמר קלע סינגלר 21 נקודות בניצחון מול אוניברסיטת וירג'יניה המערבית, ובמשחק הגמר מול אוניברסיטת באטלר קלע 19 נקודות, והגביל את כוכב הקבוצה היריבה, גורדון הייוורד, ל-12 נקודות עם 18% קליעה מהשדה. בסיום משחק הגמר זכה בפרס "השחקן המצטיין של הפיינל פור" (NCAA Final Four Most Outstanding Player). בעונה העוקבת הודחה דיוק כבר בשלב שמינית גמר אליפות המכללות (NCAA Sweet Sixteen), על אף הצטרפותם לקבוצה של קיירי אירווינג וסת' קרי. בשתי עונותיו האחרונות בליגת המכללות נבחר סינגלר לחמישיית העונה של מחוז ACC.
קריירת משחק מקצועית > ספרד

בדראפט ה-NBA‏ 2011 נבחר סינגלר על ידי דטרויט פיסטונס, בבחירה ה-33. בשל שביתת השחקנים בתחילת עונת 2011/2012 החל סינגלר לשחק בקבוצת אליקנטה מליגת העל הספרדית, ובנובמבר 2011, לאחר עשרה משחקים, עבר לשחק בריאל מדריד. בעונתו היחידה עם הקבוצה היא הודחה מהיורוליג בשלב "16 הגדולות" והפסידה מול ברצלונה בסדרת גמר הליגה הספרדית (2–3), אולם זכתה בגביע הספרדי לאחר שגברה על ברצלונה במשחק הגמר, בתוצאה 91–74. ב-32 משחקיו עם ריאל מדריד ביורוליג ובליגה הספרדית קלע סינגלר 7.9 נקודות בממוצע למשחק.
קריירת משחק מקצועית > ליגת ה-NBA

לקראת עונת 2012/2013 הצטרף סינגלר לדטרויט פיסטונס. בעונתו הראשונה בדטרויט קלע 8.8 נקודות והוריד 4.0 ריבאונדים בממוצע למשחק, כשחקן חמישייה קבוע, ובסיומה נבחר לחמישיית הרוקיז השנייה של העונה, לצד חברו לקבוצה אנדרה דראמונד. בעונה הבאה קלע 9.6 נקודות למשחק, אך קבוצתו סיימה עם מאזן שלילי 29–53 בפעם השנייה ברציפות.
בפברואר 2015, לאחר כשתי עונות וחצי עם הפיסטונס, הועבר עם די. ג'יי. אוגוסטין לאוקלהומה סיטי ת'אנדר כחלק מטרייד משולש בו הייתה מעורבת גם יוטה ג'אז. ב-3 וחצי עונותיו עם הת'אנדר קלע 3.2 נקודות בממוצע למשחק, כשחקן ספסל שולי. בעונת 2015/2016 העפיל עם הקבוצה לגמר האזור המערבי, בו הפסידה מול גולדן סטייט ווריורס בתוצאה 3–4. בסיום עונת 2017/2018 שוחרר מהקבוצה.
קריירת משחק מקצועית > החזרה לספרד

בספטמבר 2018 חזר סינגלר לספרד, כאשר חתם על חוזה בקבוצת אוברדוירו. את עונתו היחידה באוברדוריו סיים עם 10.2 נקודות למשחק, בעוד קבוצתו סיימה במקום ה-15 בליגה הספרדית (מתוך 18 קבוצות).
ביוני 2019 חתם על חוזה בקבוצת טנריפה, אולם כבר לאחר שני משחקים במדיה עזב את הקבוצה והודיע על פרישה ממשחק, בגיל 31 בלבד.
הערות שוליים

↑  משחק מקדונלד'ס אול-אמריקן 2007, באתר realgm.com
↑  סטטיסטיקות המשחק בין דיוק לבאטלר, באתר sports-reference.com
↑  סטטיסטיקות המכללות של סינגלר, באתר sports-reference.com
↑  רשימת הנבחרים בדראפט 2011, באתר basketball-reference.com
↑  סינגלר חותם על חוזה בריאל מדריד, באתר היורוליג, 30 בנובמבר 2011
1 2  סטטיסטיקות המשחק של סינגלר מחוץ ל-NBA, באתר basketball-reference.com
↑  סינגלר חותם על חוזה בדטרויט, באתר הקבוצה, 11 ביולי 2012
↑  סטטיסטיקות המשחק של סינגלר ב-NBA, באתר basketball-reference.com
↑  הת'אנדר מצרפים את סינגלר, אוגוסטין, קאנטר ונובאק, באתר הקבוצה, 19 בפברואר 2015
↑  אוקלהומה סיטי משחררת את סינגלר, באתר הקבוצה, 31 באוגוסט 2018
↑  סינגלר מודיע על פרישתו ממשחק, באתר eurohoops.net,‏ 17 באוקטובר 2019
קרליס בטינס

| --- | --- |

קרליס בטינס
 לידה:  27 באוקטובר 1867 Jaunbērze Parish, לטביה 
 פטירה:  28 במרץ 1943 (בגיל 75) ריגה, אוסטלנד 
 הישג בולט:  היה מס' 73 בעולם בשנת 1901
 מד כושר מרבי:  2310 (1901)
 מקצוע נוסף:  פרובלמאי 
 מדינה:  לטביה
 פרסים והוקרה:  מסדר שלושת הכוכבים, דרגה רביעית (1933) 
 
קרליס בטינס (בצ'כית: Kārlis Bētiņš (Karlis Betins, Karl Behting);‏ 27 באוקטובר 1867 – 28 במרץ 1943, ריגה) היה שחמטאי לטבי ומחבר אטיודים.
קריירה

בטינס חלק מקום 3–5 בתחרות ריגה 1899 (הקונגרס הבלטי), ניצח בתחרות ריגה 1900, חלק מקום ראשון בתחרות טארטו 1901 וחלק מקום 3–4 בתחרות טאלין 1904.
בין השנים 1902–1910 היה עורך משותף עם פאול קרקוביוס בביטאון השחמט הבלטי Baltische Schachblätter.
לאחר מלחמת העולם הראשונה הגיע למקום השלישי, אחרי הרמניס מטיסונס ופריציס אפשניק באליפות לטביה הראשונה שהתקיימה בריגה, בשנת 1924.
בטינס ייצג את לטביה במסגרת אולימפיאדת השחמט 1924 שהתקיימה בפריז בתוצאה +7 -4 =2 (+ ניצחונות – הפסדים = תוצאות תיקו). נבחרת לטביה הגיעה למקום הרביעי ואילו בתחרות הבודדים חלק מקום 4–7 בבית הניחומים (ניצח: קארל הרומאדקה)
הגמביט הלטבי (1. ה4 ה5 2. פו3 ו5) כונה כך כמחווה לבטינס שניתח אותו בראשית המאה ה-20.
קסימיר פולסקי

| --- | --- |

 לידה:  מרץ 1745 ורשה, האיחוד הפולני-ליטאי 
 נהרג:  11 באוקטובר 1779 (בגיל 34) ת'אנדרבולט, ארצות הברית 
 מדינה:  האיחוד הפולני-ליטאי, ארצות הברית 
 השכלה:  Collegium Nobilium 
 השתייכות:  הצבא הקונטיננטלי 
 דרגה:  בריגדיר גנרל 
 פעולות ומבצעים
 מלחמת העצמאות של ארצות הברית  קונפדרציית באר 
 עיטורים
 אזרח כבוד של ארצות הברית (2009) 
 
קז'ימייז' מיכל וולאדיסלב וויקטור פולאסקי, (בהיגוי פולני:פוּאסקי) יליד פולין, (4 במרץ או 6 במרץ 1745 – 11 באוקטובר 1779) היה אציל פולני, חייל ומפקד צבאי שיחד עם עמיתו ההונגרי, מיכאל קובאץ' דה פבריצי, זכה לכינוי "אבי חיל הפרשים האמריקאי".
פולאסקי נולד בוורשה, התעניין בפוליטיקה כבר מגיל צעיר, והיה פעיל במאבק האיחוד הפולני-ליטאי נגד השלטון הרוסי. עם כישלונה של התקוממות זו הוגלה מארצו, ובהמלצתו של בנג'מין פרנקלין, נסע לצפון אמריקה במטרה לסייע במלחמת העצמאות של ארצות הברית. הוא התבלט במלחמה זו, במיוחד כשהציל את חייו של ג'ורג' וושינגטון. פולאסקי הפך לגנרל בצבא הקונטיננטלי, הקים את "לגיון הפרשים של פולאסקי" ושיפר את חיל הפרשים האמריקני כולו. נפצע בקרב סוואנה, בהובילו התקפה נועזת על הכוחות הבריטים, ומת לאחר זמן קצר.
פולאסקי זכור כגיבור שלחם למען עצמאות וחירות בפולין ובארצות הברית. הוא מונצח בשמם של מקומות ושל אירועים רבים וביצירות אמנות רבות. הוא אחד משמונה אנשים שזכו לאזרחות כבוד של ארצות הברית.
פולאסקי מעולם לא נישא ולא העמיד צאצאים, ונסיבות לידתו ומותו שנויות במחלוקת.
חיים אישיים

פולאסקי נולד ב-4 או ב-6 במרץ 1745 בבית האחוזה של משפחת פולאסקי בוורשה שבפולין, בנם השני של מריאנה ויוזף פולסקי, מנכבדי העיר. משפחת פולסקי הייתה קתולית. ישנן ראיות נסיבתיות התומכות בכך שפולאסקי נמנה עם מסדר הבונים החופשיים.
קריירה צבאית

בשנת 1762, החל פולאסקי את הקריירה הצבאית שלו בצבאו של דוכס קורלנד (היום בלטביה) שהיה וסאל של מלך פולין.
בין השנים 1767 ו-1772 פיקד על יחידות פרשים במסגרת ההתקוממות נגד השלטון הרוסי. ההתקוממות נכשלה, על אף הישגים צבאיים לא מבוטלים, ופולאסקי מצא מקלט בצרפת.
בעת שהותו בצרפת ניסה פולאסקי, ללא הצלחה, להצטרף לצבא הצרפתי. בינתיים, נשפט בהיעדרו בפולין ונדון למוות. ניסיון לגייס תמיכה למאבק הפולני במסגרת מלחמת רוסיה-טורקיה לא צלח ופולאסקי נענה להצעת המרקיז דה לה פאייט ובנג'מין פרנקלין (שאותם פגש באביב 1777) להצטרף למלחמת העצמאות של ארצות הברית.
קריירה צבאית > בארצות הברית

בהמלצתו של פרנקלין (שכתב על פולאסקי כי הוא "קצין מפורסם שנודע ברחבי אירופה על גבורתו והתנהגותו בהגנה על חירויות ארצו נגד שלוש המעצמות הפולשות הגדולות של רוסיה, אוסטריה ופרוסיה") גויס פולאסקי כמתנדב בחיל הפרשים של הצבא הקונטיננטלי. עם הגעתו לאמריקה, ביולי 1777, כתב פולאסקי לוושינגטון, "באתי לכאן, למקום בו מוגנת החירות, לשרת אותה ולחיות או למות לשם כך".
באוגוסט 1777 פגש בוושינגטון במפקדתו, ליד פילדלפיה. בספטמבר 1777 כבר נטל חלק בקרב ברנדיוויין. בזכות חלקו בקרב נמנעה מפלתו של הצבא הקונטיננטלי וניצלו חייו של ג'ורג וושינגטון. בעקבות אירועים אלו קיבל דרגות בריגדיר גנרל והחל בשיקום ובשיפור חיל הפרשים.
במרץ 1778 התפטר פולאסקי מתפקידו במפקדה הכללית על רקע מחלוקות וחיכוכים עם קציניו האמריקאים שהתקשו בקבלת פקודות מזר שבקושי דיבר אנגלית, ושרעיונותיו בנושאי טקטיקה ומשמעת היו שונים מכפי שהתרגלו להם. בהמשך חזר לשירות והקים את "לגיון הפרשים של פולאסקי", שבאוגוסט 1778 מנה כ-300 חיילים.
ב-1779 נשלח פולאסקי, על ידי וושינגטון, לחזית הדרומית ונטל חלק בקרבות בג'ורג'יה.
קריירה צבאית > מותו וקבורתו

פולאסקי נפצע במהלך קרב עם כוחות צרפתיים במצור על סוואנה (עיר). הוא פונה בספינה, ונפטר עליה כעבור יומיים. מקום קבורתו שנוי במחלוקת - וישנם דיווחים על כך שנקבר בים, בצ'ארלסטון או ליד סוואנה.
קריירה צבאית > הוצאתו מהקבר וניתוח השרידים

שרידי שלד שיוחס לפולאסקי הוצאו מקבר בסוואנה, ג'ורג'יה, בשנת 1996 לצורכי מחקר פורנזי. אף שהשרידים תאמו לגילו של פולאסקי (כולל סימני פציעות), המחקר (שכלל בדיקות DNA) לא הגיע למסקנות חד משמעיות. מחקר מאוחר יותר, משנת 2019, אישר כי השרידים שייכים לפולאסקי.
בשלד נתגלו מספר תכונות נשיות, והדבר הוביל לטענה כי פולאסקי היה, למעשה, אישה או אינטרסקס.
הערות שוליים

1 2  Makarewicz, 1998
↑  קרן פולנים באמריקה, 2012
↑  Griffin, 1907, p. 4
↑  Szczygielski, 1986, p. 391
↑  "יום פולאסקי" . Castle.eiu.edu. נשלחה מהארכיון המקורי ב-22 ביולי 2012 . 5 ביוני 2012 .
↑  Storozynski, 2010, p. 56
↑  תבנית:USPL U.S. Government Printing Office
1 2  Szczygielski, 1986, p. 392
↑  החוק הציבורי של הקונגרס ה-11
↑  עלונים של Cyclopaedia של ביוגרפיה אמריקאית: Pickering-Sumter, 1898, p. 133
↑  Kajencki, 2005, p. 47
↑  המסתורין של פולאסקי, 2008
↑  Virginia Hutton Estabrook, Melissa A Powell (18 בנובמבר 2016). "The Female Pelvis of Casimir Pulaski: Misidentified Skeleton or Intersex War Hero?". American Anthropological Association. {{cite web}}:  (עזרה)
↑  Mary Landers (3 במרץ 2016). "A tale of two Pulaskis: Savannah to celebrate historic general's birthday". Savannah Morning News. {{cite web}}:  (עזרה)
↑  "Pondering Pulaski | Books | Savannah News, Events, Restaurants, Music | Connect Savannah". אורכב מ-המקור ב-11 בדצמבר 2018. נבדק ב-11 בדצמבר 2018. {{cite web}}:  (עזרה)
↑  "DNA from Pulaski monument inconclusive - News - Wilmington Star News - Wilmington, NC". web.archive.org. 11 בדצמבר 2018. {{cite web}}:  (עזרה)
↑  "Buried Secrets". today.emich.edu. אורכב מ-המקור ב-11 בדצמבר 2018. נבדק ב-11 בדצמבר 2018. {{cite web}}:  (עזרה)
↑  Siemaszko, Corky (5 באפריל 2019). "Revolutionary War hero Casimir Pulaski might have been a woman or intersex". NBC News. נבדק ב-6 באפריל 2019. {{cite web}}:  (עזרה)
| --- | --- |
בקרת זהויות :  NLI: 987007297802305171  PLWABN: 9810702871305606  BnF: cb12476521c (data)  GND: 119258234  ISNI: 0000 0001 1635 969X  LCCN: n80026000  NARA: 10582315  NKC: xx0265864  NLA: 35239258  NTA: 130386197  SNAC: w6sf3dt9  SUDOC: 157468925  Trove: 877548  VIAF: 47567480   WorldCat (עם VIAF): 47567480
קרליץ (עיירה)

קָרֵלִיץ' (בבלארוסית: Карэлічы, קרליצ'י; ברוסית: Коре́личи, קורליצ'י; בפולנית: Korelicze, קורליצ'ה; ביידיש: קארעליץ) היא עיירה במחוז גרודנו בבלארוס, 185 ק"מ ממזרח לגרודנו.
האזכור הראשון של קרליץ הוא במסמך משנת 1395, בו מתואר אחד ממסעי הצלב הצפוניים. בשנת 1505 נשרפה העיירה על ידי הטטרים שפלשו מקרים, וכך היה בגורלה גם בעת פלישת האימפריה השוודית בשנת 1706. לאחר חלוקת פולין השלישית ב-1795 נכללה קרליץ בשטח האימפריה הרוסית. בתקופה זו התפתחה בה תעשיית הדפסי טקסטיל.
במלחמת העולם הראשונה הייתה העיירה אזור גבול בין רוסיה וגרמניה, ומשנת 1921 הייתה בשטח פולין. בשנת 1939 סופחה לברית המועצות כפי שנקבע בנספח הסודי להסכם ריבנטרופ–מולוטוב ובשנת 1941 נכבשה על ידי גרמניה הנאצית. בשנת 1944 שבה לשליטת ברית המועצות. בשנת 1958 הוקנה ליישוב מעמד של עיירה.
במקום קיים מוזיאון המציג את ההיסטוריה של היישוב, וכן שתי כנסיות.
יהודי קרליץ

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסר מידע על הצד היהודי של העיר.
בין שתי מלחמות העולם חיו בקרליץ כ-1,300 יהודים, שהיוו רוב באוכלוסיית היישוב. עם הכיבוש בידי הגרמנים ביוני 1941 סייעו שוטרים בלארוסים לגרמנים בשוד רכושם של היהודים. מספר יהודים נרצחו ואחרים גויסו לעבודות כפייה. באוגוסט 1941 נרצחו כמאה צעירים יהודים בני העיירה, מחוץ לעיירה. לאחר חודשים מעטים נרצח גם רב העיירה.
בפברואר 1942 הוקם בעיירה גטו ובו רוכזו גם יהודים מעיירות סמוכות. ב-2 ביוני 1942 גורשו רוב יושבי הגטו לגטו נובוגרודק, תוך רצח הקשישים והחולים בשעת האקציה.
כ-25 צעירים מהגטו הצליחו להימלט ליערות, והצטרפו בין השאר ליחידת הפרטיזנים של האחים ביילסקי.
קרייטונפלטה

| קרייטונפלטה> תקופה |
| --- | --- |
קרטיקון עליון 98–90 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
משפחה:: אנקילוזאוריים
סוג:: קרייטונפלטה
מין:: Crichtonpelta benxiensis
שם מדעי
 Crichtonpelta

קרייטונפלטה (שם מדעי: Crichtonpelta) הוא סוג של דינוזאור ממשפחת האנקילוזאוריים. הוא קיבל את שמו על שם הסופר והתסריטאי מייקל קרייטון, אשר יצר את סדרת הדינוזאורים המצליחה פארק היורה, כשמשמעות המילה "pelta" הוא - "מגן". מאובניו נמצאו ב-2007 בסין ונחשבו למין חדש של קרייטונזאורוס (שבעצמו קרוי על שם הסופר מייקל קרייטון) אך הוא הופרד לסוג אחר בשנת 2017, כשכמה חוקרים סוברים עוד שהוא מבוטל. המאובנים שלו תוארכו לאזור של סוף הקרטיקון במהלך הקנומן והטורון לפני 98-90 מיליון שנה.
בצורתו הוא היה גדול מעט יותר מהקרייטונזאורוס והגיע לאורך 3-4 מטרים. היה לו ראש רבוע עם לסתות קצרות וחלשות ובהם שיניים אחוריות ששימשו ללעיסת צמחייה. לא נמצא זנב שלו, כך שלא ברור איך התגונן מטורפים אך הוא היה מכוסה שריון. ככל הנראה הוא היה מהפרימיטיבים שבאנקילוזאורים ודמה לפינקוזאורוס (Pinacosaurus) והסאיצ'נייה שחיו באותו האזור.
קרב הים הצהוב

קרב הים הצהוב היה קרב ימי גדול וחשוב במלחמת רוסיה–יפן, שהתרחש בים הצהוב ב-10 באוגוסט 1904 (באימפריה הרוסית השתמשו בתקופה ההיא בלוח היוליאני לפיו, התרחש הקרב ב-28 ביולי).
בקרב זה ניסתה השייטת הרוסית לפרוץ את ההסגר היפני על המעגן בפורט ארתור שאוים על ידי סוללות התותחים הכבדים של כוחות היבשה של יפן שהטילו מצור על פורט ארתור. הייתה סכנה שהיפנים ישתלטו על גבעות שולטות ויפגעו באוניות בעזרת תותחיהם. למרות הסכנה הברורה שנשקפה לצי הרוסי, ראשיו היו אדישים לגורלו ומפקד הצי, אדמירל וילגלם ויטגפט, אף הציע לפרק את תותחי אוניותיו ולהעבירם ליבשה כדי לסייע לחיל הרגלים להדוף את ההתקפות היפניות.
הרוסים שיצאו לקרב בעקבות הלחץ הכבד של המשנה למלך, יבגניי אלכסייב, איבדו את עשתונותיהם עם המשבר הראשון - הפגז שקטל את ויטגפט קטל יחד עמו את רוח הקרב הרוסית. פאבל אוחטומסקי, שקיבל את הפיקוד אחרי נפילתו של ויטגפט, לא האמין בהצלחת הפריצה עוד בטרם יצאו האוניות מהנמל. נפילתו של ויטגפט הייתה תירוץ נוח עבורו לחזור על עקבותיו ולשוב לנמל. הקרב הסתיים, אמנם, בתיקו טקטי, אך תוצאותיו היו הרסניות לגבי הצי הרוסי - אוניותיהם שבו לנמל וטובעו על ידי ארטילריית המצור היפנית.